N, 2007-02-01 22:32  See on igatahes üks mõeldavaid tulevikuvariante ja sellega ma saaksin hakkama. Asja juures on ainult kaks aga: esiteks ei ole mul filoloogiaalast kõrgharidust (on pedagoogiline rakenduslik kõrg), nii et selleks, et ma saaksin õppejõuna töötada, peaksin ma praegusest veel vähemalt kuue aasta jooksul edasi pingutama ja ülikoolis käima pluss võibolla kusagil madalamal astmel ennast tõestama veel, (selleks ajaks ma oleks 40 täis), aga ma ei ole kindel, et ma NII sügavuti seda inglise keele foneetikat ja muud veelkord tudeerida tahaks ja jaksaks. (Kuigi jah, võimalus mul selleks on ja tee ei ole ees püsti.) Teine aga on see, et olen juba praeguseks 14 aastat pedagoogina töötanud ja töökohavahetuse plaan ongi sellepärast, et see tundub ennast hetkel minu jaoks ammendanud olevat, s.t. ma olen sellest tüdinenud. Aga aitäh, unihiir, ideed pakkumast, sest kindlasti läheb ka see võimalike minu elutee arengu stsenaariumite nimekirja üles. Ja võibolla näiteks tasuks mõelda stsenaariumile, mil oma äratüüdanud praeguse pedagoogitöö asemel teeks mõned aastad midagi muud ja samal ajal tudeeriks siis ülikoolis seda inglist ning pärast lõpetamist hakkaks uuesti õpetajatöö redelit mööda üles ronima. (Iseasi ainult, kas ma selleks ajaks ikkagi liiga vana ei ole juba.)